**Prvi tekst. Charles Baudelaire, Posmrtno grizodušje**

Kad snivala budeš, tamna ljepotice,

Na dnu spomenika od crna mramora,

Kad ti dom udobni – ložnicu Amora –

Zamijeni hlad jame i vlaga grobnice;

Kad pritisne ploča plašljive ti grudi

I bokove, gipke u nehaju kretnjâ,

I srcu ti, punom pustolovnih hlepnja,

Ne dadne da kuca, treperi i žudi,

Tad će grob, što znade moje žeđi tajne

(Jer on uvijek pojmi pjesnika u plaču),

Za nesanih noći i čame beskrajne

Reć ti: „Zašto nisi, ljubavnice, smjelo

Okusila ono za čim mrtvi plaču?”

– I crv, kao grižnja, izgrist će ti tijelo.

**1. U kojemu je stihu upotrijebljena poredba?**

a. Zamijeni hlad jame i vlaga grobnice B. Kad pritisne ploča plašljive ti grudi

C. (Jer on uvijek pojmi pjesnika u plaču) D. I crv, kao grižnja, izgrist će ti tijelo.

**2. Čega se tamna ljepotica ne bi trebala bojati?**

a. besanih noći B. ljubavnih užitaka C. pjesnikove smrti D. svojih snova

**3. Koja je sintagma značenjem suprotna sintagmi vlaga grobnice?**

a. ložnica Amora B. plašljive grudi C. pustolovne hlepnje D. tamna ljepotica

**4. Koji se pojam u Baudelaireovu pjesništvu odnosi na sintagme nesane noći i čama beskrajna?**

a. ideal B. spleen C. suvišan čovjek D. svjetska bol

**5. Koji je pjesnik svojim stvaralaštvom utjecao na Baudelaireovo pjesništvo?**

a. Arthur Rimbaud B. Edgar Allan Poe C. Paul Verlaine D. Stéphane Mallarmé

**Drugi tekst. Ivo Andrić, Epilog**

Mnogo samuješ i dugo ćutiš, sine moj, zatravljen si snovima, izmoren putevima duha. Lik ti je pognut i lice blijedo, duboko spuštene vjeđe i glas kao škripa tamničkih vrata. Iziđi u ljetni dan, sine moj!

– Šta si vidio u ljetni dan, sine moj?

Vidio sam da je zemlja jaka i nebo vječno, a čovjek slab i kratkovjek.

– Šta si vidio, sine moj, u ljetni dan?

Vidio sam da je ljubav kratka, a glad vječna.

– Šta si vidio, sine moj, u ljetni dan?

Vidio sam da je ovaj život stvar mučna koja se sastoji u nepravilnoj izmjeni grijeha i nesreće, da

živjeti znači slagati varku na varku.

– Hoćeš da usneš, sine moj?

Ne, oče, idem da ž i v i m.

**6. Koja misao pokazuje da je sin svjestan licemjerja?**

a. čovjek je kratkovjek B. zemlja je jaka i nebo vječno

C. ovaj je život stvar mučna D. živjeti znači slagati varku na varku

**7. Koja je stilska figura upotrijebljena u sljedećoj rečenici?**

***– Hoćeš da usneš, sine moj?***

a. eufemizam B. ironija C. metonimija D. retoričko pitanje

**8. Što znači izraz zatravljen u sljedećemu dijelu rečenice?**

***... zatravljen si snovima...***

a. očaran B. potaknut C. razočaran D. zastrašen

**9. Što sin izriče sljedećom rečenicom?**

*Ne, oče, idem da ž i v i m.*

a. da želi pronaći smisao u samoći B. da želi pronaći izgubljenu ljubav

C. da prihvaća život kakav jest D. da prihvaća očeve savjete

**10. Kojoj književnoj vrsti pripada polazni tekst?**

a. basni B. kratkoj priči C. noveli D. pjesmi u prozi

ž

**Treći tekst. Homer, Odiseja**

Razumni na to njoj Telemah odgovori ovo:

„Zašto, o majko, braniš pjevaču pjevati milom,

Za čim se srce mu diže? ta nisu krivi pjevači,

Nego je krivac Zeus, što radljivim ljudima daje

Svakome po volji svojoj, što htjedne. A t.me pjevaču

Zamjere nije, što pjeva o nevolji danajske vojske;

Ta u svijetu ljudi pohvaljuju najviše pjesmu,

Što im, kad slušaju, svojom novotom najviše ječi.

Deder se strpi srcem i dušom, slušaj pjevača,

Jer dan povratka nije Odisej izgubio samo,

I drugi propadoše junaci mnogi pod Trojom.

A sad u sobe pođi i svoje poslove tamo

Gledaj, preslicu, stan, i zapovjedi, neka za poslom

Idu dvorkinje tvoje; muškarcima valja govorit

Svima, a najvećma meni, jer u kući ja sam gospodar.”

 Mati se udivi tome i opet se u sobe vrati,

Jerbo razumnu riječ sinovlju u srce uze.

U sobe gornje ona za dvorkinjama se popev

Plakati za mužem stade za svojim Odisejem dragim,

Dok joj sjajnooka sankom Aténa ne ospe kanje.

**11. Tko za Odisejeva izbivanja vodi njegovu obitelj?**

a. Atena B. Odisejeva supruga C. Odisejev sin D. Zeus

**12. Što izriču sljedeći stihovi?**

***Nego je krivac Zeus, što radljivim ljudima daje***

***Svakome po volji svojoj, što htjedne.***

a. Bog je dobar prema radišnim ljudima. B. Bog je gospodar čovjekove sudbine.

C. Čovjek je gospodar svoje sudbine. D. Čovjek je kriv za svoju sudbinu.

**13. Kakvim majka smatra Telemaha?**

a. neodlučnim B. razboritim C. strogim D. tužnim

**14. Što Telemah traži od majke?**

a. da ne zapovijeda dvorkinjama B. da ne sluša pjevača

C. da se uzda u bogove D. da bude strpljiva

**15. Što je tema pjevačeve pjesme?**

a. nevolje grčke vojske pod Trojom B. Odisejeva pogibija pod Trojom

C. nesretna sudbina Trojanaca D. samovolja boga Zeusa

**Četvrti tekst**

Ali upravo se tako dogodilo i naša nesretna pripovijest neočekivano zadobiva fantastičan svršetak.

Po Peterburgu su se odjednom pronijeli glasovi da se kod Kalinkina mosta i oko njega noću javlja

mrtvac u liku činovnika koji traži nekakvu svoju otetu kabanicu i, pod izgovorom da ju je upravo

našao, skida sa svačijih leđa, bez obzira na čin i zvanje, svakojake kabanice: ukrašene mačjim

krznom, dabrovinom, podstavljene vatom, bunde od rakunova, lisičjeg i medvjeđeg krzna – riječju,

od svakojakoga krzna i koža kojih su se ljudi samo sjetili da njima pokrivaju svoju kožu. (…)

Policija je izdala naredbu da se taj mrtvac pošto-poto uhvati, živ ili mrtav, i da se najstrože kazni za

primjer drugima, i u tome samo što nisu uspjeli. (…)

Međutim, potpuno smo zanemarili visoku ličnost koja je, ako ćemo pravo, bila povod fantastičnom

zaokretu ove inače potpuno istinite pripovijesti.

**16. Tko je autor polaznoga teksta? a**

a. Fjodor Mihajlovič Dostojevski B. Lav Nikolajevič Tolstoj

C. Mihail Jurjevič Ljermontov D. Nikolaj Vasiljevič Gogolj

**17. Kakav je pripovjedačev stav prema policiji?**

a. Izruguje joj se. B. Idealizira je. C. C. Divi joj se. D. Boji je se.

**18. Koja je sintagma značenjski suprotstavljena sintagmi fantastični zaokret?**

a. oteta kabanica B. živ mrtvac. C. visoka ličnost D. istinita pripovijest

**19. Koja je stilska figura upotrijebljena u sljedećemu dijelu rečenice?**

… da se taj mrtvac pošto-poto uhvati, živ…

a. gradacija B. hiperbola C. oksimoron D. poredba

**20. Zašto mrtvac u liku činovnika prolaznicima skida kabanice?**

a. zbog koristi B. zbog osvete C. zbog ponosa D. zbog sažaljenja

**Peti tekst. Miroslav Krleža, Baraka Pet Be**

Leži Vidović i sluša baraku kako se svađa i osjeća konac.

„Čemu sam se ja zapravo rodio, i koju je to svrhu imalo? Roditi se u ovako blesavoj „Gassenhauer1-civilizaciji”, gdje nema ni žalosti i gdje je sve opereta. Kako je sramotna moja smrt!

(…) Ja sam htio da doživim i da poživim! A što se dogodilo? Špital i sami špital! Koja fraza kugle

zemaljske može da otkrije smisao ovoga špitala? Sami špitali! (…) Dekorativni gradski špital s gospodskim kurvama! Samostani gdje umiru tuberkulozni! Štrcaju ih serumom, a nitko ne vjeruje u taj serum. Barake! Ovakve prljave, smrdljive, ušljive drvene barake! Ah, kako je sve to žalosno i gadno!” (…)

 I tako je zaboljelo Vidovića da je dignuo ruke i ispružio ih za nekim, i ruke su mu ostale u zraku, i

on je osjetio strašnu prazninu, i steglo ga je u grlu, i zaplakao je glasno.

 „Oh, da! Ja sam vidio pred našim krčmama visiti Kristuša! (…) Onakav drveni Kristuš na blatnoj

cesti kojom se cijedi gnojnica, kraj koga ne prolazi nijedna pijanica, a da ga ne bi proklela, onakav

drveni hrvatski Bog, gol, bijedan, kome fali lijeva noga, oh, Bog sa soldačkom kapom, on, on – njemu

da se pomolim da mi pomogne…”

1Gassenhauer – lagana melodija

**21. Koji pripovjedni postupak započinje sljedećom rečenicom?**

Čemu sam se ja zapravo rodio, i koju je to svrhu imalo?

a. deskripcija B. dijalog C. monolog D. naracija

**22. Koja je riječ nositelj olfaktivnoga podražaja u sljedećoj rečenici?**

Ovakve prljave, smrdljive, ušljive drvene barake!

a. prljave B. smrdljive C. ušljive D. drvene

**23. Koja je stilska figura upotrijebljena u podcrtanoj sintagmi u sljedećoj rečenici?**

Leži Vidović i sluša baraku kako se svađa i osjeća konac.

a. alegorija B. metafora C. metonimija D. personifikacija

**24. Kojom je riječju Vidović okarakterizirao civilizaciju kojoj pripada?**

a. opereta B. fraza C. serum D. gnojnica

**25. Što je naglašeno uporabom polisindetona?**

a. Vidovićeva ravnodušnost prema tuberkuloznima B. Vidovićeva bespomoćnost i beznađe

C. Vidovićeva želja za ozdravljenjem D. Vidovićeva vizija drvenoga Kristuša

**Šesti tekst. Gustave Flaubert, Gospođa Bovary**

Léon je i dalje čitao, a Emma ga je slušala i nesvjesno okretala sjenilo svjetiljke oslikano pajacima

u kočijama i plesačicama na užetu s motkom za održavanje ravnoteže. Léon bi zastao i jednim

pokretom pokazao na svoje zaspale slušatelje. Tada bi počeli razgovarati tihim glasom, a razgovor im

se činio to slađim što ga nitko nije slušao.

Tako među njima nastane neka vrst zajedništva, trajna razmjena romana i stihova. Gospodin

Bovary, nimalo ljubomoran, nije u tome vidio ništa neobično.

(…)

Često bi krenuo s odlukom da će ići do kraja, ali bi ga ta odlučnost brzo napuštala u Emminoj

nazočnosti, a kada bi naišao Charles i pozvao ga (…) da zajedno posjete nekog bolesnika u okolici,

spremno bi pristao, pozdravio gospođu i otišao. T. zar i muž nije dio nje, mislio je.

Emma se pak nije pitala ljubi li ga. Ljubav, vjerovala je, mora doći iznenada, uz velike bljeskove i

munje, poput orkana s nebesa koji se sruči na život, uzdrma ga, iščupa volju kao lišće i u ponor baci

cijelo srce. Nije znala da kiša na ravnome krovu stvara jezerca kada se žljebovi začepe pa ostane

tako, posve mirna, dok iznenada ne nađe pukotinu u zidu.

**26. Na koji način Emma doživljava ljubav?**

a. kao dugotrajnu bolest B. kao nepredvidivu silu C. kao obostrani interes D. kao bračni sklad

**27. Koji primjer metaforički pokazuje da je ljubav osjećaj koji se postupno razvija?**

|  |  |
| --- | --- |
| a. Léon je i dalje čitao, a Emma ga je slušala i nesvjesno okretala sjenilo svjetiljke oslikano pajacima u kočijama…  | B. Tada bi počeli razgovarati tihim glasom, a razgovor im se činio to slađim što ga nitko nije slušao.  |
| C. Emma se pak nije pitala ljubi li ga.  | D. … kiša na ravnome krovu stvara jezerca kada se žljebovi začepe pa ostane tako, posve mirna, dok iznenada ne nađe pukotinu u zidu.  |

**28. Što o Léonu i Emmi izriče sljedeća rečenica?**

Tako među njima nastane neka vrst zajedništva, trajna razmjena romana i stihova.

a. Željeli su zadiviti zajedničke poznanike. B. Željeli su Charlesa učiniti ljubomornim.

C. Među njima se počela razvijati ljubav. D. Pokazivali su prezir prema okolini.

**29. Što se iz sljedeće rečenice saznaje o Léonovu odnosu prema Emmi?**

Ta zar i muž nije dio nje, mislio je.

a. da se divi bračnomu skladu Emme i Charlesa B. da mu bolje odgovara društvo Emmina muža

C. da proračunato želi doprijeti do Emme D. da bezuvjetno želi Emminu blizinu

**30. Čemu se Emma opirala u svojemu životu?**

a. sveprisutnoj prosječnosti B. nemoralnim odnosima

C. lažnomu bogatstvu D. vlastitu grizodušju

**Sedmi tekst. Milan Begović, Bez trećeg**

MARKO se naglo okrene: A Trogir? Koliko si nedjelja bila kod njega u Trogiru? Pokaže prstom na

ono pismo što sada leži kraj njenih nogu: U tom je pismu sve napisano. To je barem jasno. – „Otkada

ste bili u mojoj kući, ne marim više ići tamo dok se ne vratite i zauvijek tamo ne ostanete.” Žestoko:

Dakle, imam li razloga? Dođe do nje i, sav razobličen od prezira, licem u lice: Imam li razloga?

GIGA gleda ga otvoreno u oči: Nemaš nikakva razloga. Jest, ljetovala sam u Trogiru, ali čitavo

vrijeme njega nije bilo tamo. Ni onda kad sam tamo došla, ni kad sam odanle odilazila. Krivo činiš što

iz ovog ili onog izvađaš neke zaključke, umjesto da najprije čuješ šta sam sve pretrpjela i doživjela

kroz ove godine što te nije bilo, što uopće nisam znala jesi li živ ili mrtav.

MARKO žestoko i agresivno, sa tonovima ironije, sarkazma, mržnje, velikim gestama i nemirnim,

nervoznim koračanjem naokolo: Naravno, najprije da čujem tvoja opravdanja, uljepšavanja, da se

iskitiš mučeništvom. (...) Nisam ovdje sjedio ni pet minuta, dvaput je zazvonio telefon i dva gospodina

pitaju za te. Mene pitaju dva gospodina za te. I meni daju poruke za te. A s trećim si došla kući! Kako

vidim, oko tebe je vrlo živo. Poduzeće radi!

**31. Koji osjećaj iskazuje Marko?**

a. krivnju B. ljubomoru C. potištenost D. strah

**32. Kako se Giga postavlja prema Markovim optužbama?**

a. Samosažalijeva se zbog njih. B. Bespomoćno ih prihvaća.

C. Mirno im se suprotstavlja. D. Prezirno ih odbacuje.

**33. Što znači sljedeća Markova rečenica?**

Poduzeće radi!

a. Giga je na radnome mjestu upoznala ljubavnika dok Marka nije bilo.

B. Giga je postala nemoralna dok Marka nije bilo.

C. Giga je vodila poduzeće dok Marka nije bilo. D. Giga je patila dok Marka nije bilo.

**34. Otkud se vratio Marko?**

a. iz lječilišta B. iz poduzeća C. iz Trogira D. iz zarobljeništva

**35. U kakvu su odnosu Giga i Marko?**

a. u ljubavničkome B. u prijateljskome C. u supružničkome D. u susjedskome

**Zadatci bez polaznoga teksta - zadatci višestrukoga izbora s dopunjavanjem**

**36. Dopunite sljedeću rečenicu.**

U početku tragedije na vrhuncu sreće, slave i moći, a na kraju posramljen, slijep i očajan,

\_\_ je zacijelo jedan od najpoznatijih likova antičke književnosti.

a. Ahilej B. Edip C. Kreont D. Prometej

**37. Dopunite sljedeću rečenicu.**

Prikazujući nemar Slavonaca i njihovu zaostalost, koja je dobrim dijelom posljedica višegodišnje

osmanlijske vladavine, pisac je svojim spjevom \_\_ ostvario klasično djelo hrvatske

prosvjetiteljske književnosti.

a. Cvit razgovora naroda i jezika iliričkoga aliti rvackoga B. Matijaš Grabancijaš dijak

C. Razgovor ugodni naroda slovinskoga D. Satir iliti divji čovik

**38. Dopunite sljedeću rečenicu.**

Tragom umjetničkih spomenika lutaju ti mladi ljudi Istrom, katkad apatično, ponekad panično,

pa se može reći da je \_\_ tim romanom o odustajanju napisao svojevrsnu hrvatsku inačicu Lovca u žitu.

a. Antun Šoljan B. Ivan Aralica C. Pavao Pavličić D. Slobodan Novak

**39. Koja je glasovna figura upotrijebljena u sljedećim stihovima?**

Dok je doba, djeco, kajite se;

Kajite se, dok nije pozvana…

a. anadiploza B. anafora C. epifora D. simploka

**40. Koja književna vrsta pripada dramskomu rodu?**

a. elegija B. farsa C. oda D. romanca

**41. Koja se rečenica odnosi na lik Pometa iz Držićeva Dunda Maroja?**

a. Tudeškov sluga svojom vještinom sve uspijeva preokrenuti u svoju i u

gospodarevu korist.

B. Marojev sluga tipičan je seljak nenavikao na urbani život, uvijek gladan i žedan.

C. Čini sve ne bi li njegov gospodar Maro uspio dobiti Laurinu ljubav.

D. Služeći svojoj gospodarici Lauri, okreće se onako kako vjetar puše.

**42. Tko je pokrenuo časopis Kolo?**

a. August Šenoa B. Ljudevit Gaj C. Petar Preradović D. Stanko Vraz

**43. Tko je u svojemu programatskom tekstu napisao sljedeće rečenice?**

Umjetnost je ekspresija umjetnikovih osjećanja; ovaploćenje umjetnikove unutrašnjosti u zvucima, bojama, linijama ili riječima; stoga, u ekspresiji. Umjetnost se dakle otkriva u ekspresivnosti, ne u ljepoti.

a. Antun Branko Šimić B. Antun Gustav Matoš C. August Šenoa D. Tin Ujević

**44. Koja se odrednica odnosi na umjetnički pravac futurizam?**

a. U umjetničkim djelima toga pravca tehnički se napredak povezuje s društvenim napretkom.

B. U umjetničkim djelima toga pravca prikazuje se kako nesvjesna čovjekova strana upravlja njegovim postupcima.

C. U umjetničkim djelima toga pravca zagovara se apsurd, promiče nihilizam i odbacuju sve tradicionalne vrijednosti.

D. U umjetničkim djelima toga pravca govori se o besmislenosti moderne civilizacije i mehaničkoga života.

**45. Koja Krležina drama pripada glembajevskomu dramskom ciklusu?**

a. Kraljevo B. Leda C. Legenda D. Maskerata

**46. Svakog pisca povežite s razdobljem kojemu pripada.**

1. Honoré de Balzac a. barok

2. Moliere B. klasicizam

3. Luis de Góngora C. realizam

4. Pedro Calderón de la Barca

5. Jean Racine

**47. Sve stihove povežite s autorom koji ih je napisao.**

1.

Ah, nije život ljudski drugo a. Ivan Gundulić

neg smućeno jedno more, B. Ivan Mažuranić

neg plav jedna koju dugo C. Marko Marulić

biju vali kako gore;

i sred ovijeh netom tmina

čoek se rodi, mrijet počina

2.

Oloferne nju kad prid sobom ugleda,

u ljubavi zašad, srce mu uspreda;

slaja mu bi meda, da gorkost će žerat,

studeniji leda kada bude ležat.

3.

Podiže se četa mala

na Cetinju Gore Crne.

Malena je, ali hrabra:

u njoj jedva sto junaka;

ne junaka biranijeh

po obličju ni ljepoti,

već po srcu junačkome;

4.

O lijepa, o draga, o slatka slobodo,

dar, u kom sva blaga višnji nam Bog je dô,

uzroče istini od naše sve slave,

uresu jedini od ove Dubrave;

sva srebra, sva zlata, svi ljudski životi

ne mogu bit plata tvôj čistoj ljepoti.

5.

Smaknu Ture toliko junaka,

posmica ih, srca ne iskali,

što bez straha svi su pred njim pali.

Boj se onog, tko je viko

bez golema mrijet jada!

**Hrvatski jezik - zadatci višestrukoga izbora**

**48. Koja je riječ pravilno napisana?**

a. isčeprkati B. iščeprkati C. izčeprkati D. ižčeprkati

**49. Koja je riječ pravilno napisana? a.**

a. tijelce B. tijelesa C. tijelesni D. tijelešce

**50. U kojoj je riječi epentetsko l?**

a. zakupljen B. zamuljen C. zasoljen D. zauljen

**51. Koji je slog naglašen u riječi raspoznavati?**

a. prvi B. drugi C. treći D. četvrti

**52. U kojoj je riječi glas r slogotvoran?**

a. istrjebljenje B. nizbrdica C. potkrjepljenje D. pozdrav

**53. U kojoj su rečenici pravopisni znakovi pravilno upotrijebljeni?**

a. Rješenje sam potražio u hrvatsko – poljskome rječniku.

B. Šegrta Hlapića napisala je Ivana Brlić – Mažuranić.

C. Putovali smo autocestom Zagreb – Split.

D. Učio sam 2-3 sata dnevno.

**54. Koja je rečenica napisana u skladu s pravilima o sastavljenome i rastavljenome pisanju riječi?**

a. Na novu spomen – ploču uklesano je mjesto pjesnikova rođenja.

B. Na novu spomen-ploču uklesano je mjesto pjesnikova rođenja.

C. Na novu spomen ploču uklesano je mjesto pjesnikova rođenja.

D. Na novu spomenploču uklesano je mjesto pjesnikova rođenja.

**55. Koji je morfem korijenski u riječi spavačica?**

a. spav B. spava C. spavač D. spavačic

**56. U kojoj je rečenici ime Edgar Allan Poe pravilno sklonjeno?**

a. Na satu smo čitali pjesme Edgara Allana Poea. B. Na satu smo čitali pjesme Edgar Allana Poea.

C. Na satu smo čitali pjesme Edgara Allan Poea. D. Na satu smo čitali pjesme Edgar Allan Poea.

**57. U kojemu je padežu podcrtana riječ u sljedećoj rečenici?**

Cijelo je vrijeme stajao na istome mjestu.

a. u genitivu B. u dativu C. u akuzativu D. u lokativu

**58. U kojoj je rečenici zamjenica koji pravilno upotrijebljena?**

a. Oca su izvukli iz stana kojega su ostali napustili. B. Tad je došao i policajac kojega smo čekali.

C. Imala je najljepši sat kojega sam ikad vidio. D. Pročitajte u dopisu kojega sam poslala.

**59. U kojemu je rodu i broju zamjenica njihov u sljedećoj rečenici?**

Zastupnici su raspravljali o zakonima i njihovoj primjeni.

a. u muškome rodu jednine B. u muškome rodu množine

C. u ženskome rodu jednine D. u ženskome rodu množine

**60. U kojoj je rečenici pravilno upotrijebljen glagolski prilog?**

a. Plašila nas je siktajući. B. Plašila nas je sikčući.

C. Plašila nas je sikćući. D. Plašila nas je sikćuči.

**61. U kojoj je rečenici imperfekt pravilno upotrijebljen?**

a. Gledao je nijemo kako joj se suze slijevahu niz lice.

B. Gledao je nijemo kako joj se suze slijevaše niz lice.

C. Gledao je nijemo kako joj se suze sljevahu niz lice.

D. Gledao je nijemo kako joj se suze sljevaše niz lice.

**62. U kojoj je rečenici prijedlog s(a) pravilno upotrijebljen?**

a. Upoznala se sa Šveđaninom. B. Upoznala se sa Nijemcem.

C. Upoznala se sa Čehom. D. Upoznala se sa Rusom.

**63. Koliko je surečenica u sljedećoj složenoj rečenici?**

Iako je od smrti velikoga hrvatskog novinara, kolumnista i književnika Veselka Tenžere prošlo već dvadeset i sedam godina, njegovo je ime još uvijek sinonim britkoga, osviještenoga, stilski elegantnoga i duhovitoga esejizma.

a. dvije B. tri C. četiri D. pet

**64. U kojoj je sintagmi redoslijed sastavnica stilski obilježen?**

a. kamen spoticanja B. rame za plakanje C. kiselo vrhnje D. ptica let

**65. U kojoj je rečenici izravni objekt?**

a. Trebao bi se ugledati na mene. B. Nije ga bilo puna dva mjeseca.

C. Nisam je htio uznemiravati. D. Već se zasitio takva života.

**66. U kojoj rečenici imenica profesor ima službu atributa?**

a. Godinama je pokušavao postati profesor kemije. B. Odlučio je prihvatiti savjet svojega profesora.

C. Za pripreme je bio zadužen profesor mentor. D. Za taj je rad profesor Horvat dobio priznanje.

**67. Koja je rečenica zavisnosložena dopusna rečenica?**

a. Išli bismo na izlet kad ne bi bilo vruće. B. Išli bismo na izlet da nije bilo vruće. C.

C. Išli bismo na izlet iako je vruće. D. Išli bismo na izlet jer je vruće. D.

**68. Koja je riječ nastala sufiksalnom tvorbom? a**

a. prašumski B. predškolski C. prohrvatski D. protuturski

**69. Kojoj skupini imena pripada ime Marko Marulić?**

a. antroponimima B. ekonimima C. etnonimima D. oronimima

**70. Koja je riječ etnonim?**

a. Dubrovčanin B. Francuz C. London D. Velebit

**71. Koje je prezime patronim?**

a. Horvat B. Krešić C. Magdić D. Posavec

**72. Tko je sastavio prvi hrvatski pravopis prema fonološkome načelu?**

a. Dragutin Boranić B. Ivan Broz C. Ljudevit Gaj D. Tomo Maretić